Galette με μήλα
Η πιο εύκολη τάρτα μήλου είναι η γκαλέτ. Ζυμώνετε στα γρήγορα, ανοίγετε φύλλο, βάζετε τα φρούτα και ψήνετε. Αυτό ήταν! Δεν θα χρειαστείτε ούτε καν ταρτιέρα.
250 γρ. αλεύρι για όλες τις χρήσεις, 1/2 κουτ. γλυκού αλάτι ψιλό, 1 κουτ. σούπας ζάχαρη, 1 κουτ. γλυκού μπράντι, 250 γρ. βούτυρο, κομμένο σε κύβους, παγωμένο, 60 ml γάλα φρέσκο, 4 μεγάλα κόκκινα μήλα, κομμένα σε λεπτές φέτες, 2 κουτ. σούπας ζάχαρη, 1 κουτ. γλυκού κανέλα σε σκόνη, 1 κουτ. σούπας μέλι, 1 κουτ. σούπας βούτυρο
Για την Galette με μήλα, ζυμώνουμε όλα τα υλικά με 1-2 κουτ. σούπας παγωμένο νερό.Πλάθουμε σε μπάλα, καλύπτουμε με μεμβράνη και αφήνουμε στο ψυγείο για 1 ώρα.Σε μπολ ανακατεύουμε τα μήλα με τη ζάχαρη και την κανέλα.Προθερμαίνουμε τον φούρνο στους 200°C και στρώνουμε ένα ταψί με λαδόκολλα.Σε αλευρωμένη επιφάνεια ανοίγουμε τη ζύμη σε στρογγυλό φύλλο πάχους 1 εκ. και απλώνουμε όμορφα τα μήλα με τη ζάχαρη και την κανέλα.Γυρίζουμε τις άκρες του φύλλου προς τα μέσα, δημιουργώντας ένα άτεχνο στεφάνι.Περιχύνουμε με το μέλι και ψήνουμε για περίπου 1 ώρα.
Αλεύρι (ζύμες),Γάλα,Γαλακτοκομικά,Μήλο,Φρούτα,Κεράσματα